หุ้น3ส.ค.ปิดลบ6.15จุด
หุ้น3ส.ค.ปรับตัวลดลงตลอดวันปิดที่ 1,133.46จุด ลดลง 6.15 จุด มูลค่า ซื้อขาย 38,555 ล้านบาท
3 ส.ค. 2554

หุ้น3ส.ค.ปรับตัวลดลงตลอดวันปิดที่ 1,133.46จุด ลดลง 6.15 จุด มูลค่า ซื้อขาย 38,555 ล้านบาท




ตลาดหุ้นไทยวันที่ 3 ส.ค. แกว่งตัวลดลงตลอดทั้งวันและมาปิดตลาดที่ระดับ 1,133.46 จุด ลดลง 6.15 จุด หรือ 0.54% มูลค่าการซื้อขาย 38,555 ล้านบาท 
สำหรับหุ้นที่มีการซื้อขายสูงสุด 5 อันดับแรกมีดังนี้
1.PTT ปิดที่ 343 บาท ลดลง 5 บาท หรือ 1.44% มูลค่าการซื้อขาย 2,662 ล้านบาท 2.BBL ปิดที่ 168 บาท ลดลง 4 บาท หรือ 2.33% มูลค่าการซื้อขาย 2,138 ล้านบาท 3.KTB ปิดที่ 20.10 บาท ลดลง 0.40 บาท หรือ 1.95% มูลค่าการซื้อขาย 1,720 ล้านบาท4.KBANK ปิดที่ 136.50 บาท ลดลง 3 บาท หรือ 2.15% มูลค่าการซื้อขาย 1,716 ล้านบาท 5.ADVANC ปิดที่ 119 บาท เพิ่มขึ้น 3.50 บาท หรือ 3.03%มูลค่าการซื้อขาย 1,696 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บล. ฟาร์ อีสต์ กล่าวว่า ดัชนีหุ้นไทยปรับตัวลดลงเป็นไปในทิศทางเดียวกับตลาดหุ้นต่างประเทศ โดยดัชนีหุ้นไทยลดลงเพียง 0.5% ลดลงน้อยกว่าตลาดหุ้นในภูมิภาค ส่วนใหญ่ 1-2% เนื่องจากพื้นฐานเศรษฐกิจของประเทศมีความแข็งแกร่ง และแนวโน้มผลประกอบการของบริษัทจดทะเบียนน่าในครึ่งหลังของปีน่าจะมีการเติบโตต่อเนื่อง 
ดังนั้น เมื่อดัชนีอ่อนตัวจึงเป็นโอกาสของนักลงทุนในการพยายามหาจังหวะเข้าซื้อ โดยประเมินว่าหุ้นปรับตัวลดลงแรงในวันพรุ่งนี้มีโอกาสจะดีดตัวกลับได้ หากดัชนีดาวโจนส์ในคืนนี้ไม่ได้ลดลงอย่างรุนแรง